Dr. Adrian Marinescu, despre frica de vaccinare: "Teama vine când ai întrebări și nu primești răspuns".
Campania națională de vaccinare anti-COVID a început oficial în România. România are capacitatea de a stoca două milioane de doze de vaccin Pfizer/BioNTech. Dr. Adrian Marinescu: "Anul 2021 va face diferența datorită vaccinării".
Punct și de la capăt. Astăzi România a marcat prima vaccinare anti-COVID. O zi care marchează istoric cele 10 luni de luptă împotriva virusului. Dr. Adrian Marinescu a vorbit despre importanța acestei zile.Dr. Adrian Marinescu: "Vom ajunge la viața normală. Dar nu peste noapte. Momentan vom respecta măsurile care sunt deja în vigoare. Anul 2021, datorită vaccinării, va face diferența. Vom ajunge cel mai probabil prin vară încet-încet aproape de normalitate."Legat de cei care nu vor să se vaccineze de frică, dr. Adrian Marinescu a spus că această frică poate fi combătută cu informație.Dr. Adrian Marinescu: "Cred că teama vine când ai întrebări și nu primești răspuns. Ce ține de noi specialiștii, este să dăm aceste răspunsuri. Sfatul meu ar fi ca atunci când avem întrebări să căutăm acele surse credibile. Sursele care într-adevăr pleacă de la dovezi științifice. Lucrurile sunt clar în favoarea vaccinării. Sper ca aceste lucruri să schimbe balanța în următoarele săptămâni.".